Διεθνής αναγνώριση της Αμπχαζίας και της Νότιας Οσετίας

Η Αμπχαζία και η Νότια Οσσετία είναι αποσχισθείσες περιοχές της Γεωργίας στον Καύκασο. Τα περισσότερα κράτη-μέλη του ΟΗΕ αναγνωρίζουν τις περιοχές ως μέρος της Γεωργίας, ενώ μόνο η Ρωσία, η Βενεζουέλα, η Νικαράγουα, το Νάουρου και η Συρία έχουν αναγνωρίσει την ανεξαρτησία τους. Η πρώτη αναγνώριση της ανεξαρτησίας της Αμπχαζίας και της Νότιας Οσσετίας έγινε από τη Ρωσία μετά την εισβολή της στη Γεωργία το 2008. Η κυβέρνηση της Γεωργίας θεωρεί τις περιοχές ως κατεχόμενα από τη Ρωσία εδάφη της.

Παλαιότερα, η Αμπχαζία και η Νότια Οσσετία αναγνωρίζονταν ως ανεξάρτητα κράτη από το Τουβαλού και τη Βανουάτου. Ωστόσο, το Τουβαλού απέσυρε την αναγνώρισή του το 2014 και η Βανουάτου τη δική της το 2019. Επιπλέον, η Αμπχαζία και η Νότια Οσσετία αναγνωρίζουν αμοιβαία η μία την άλλη ως ανεξάρτητα κράτη.

Η Νότια Οσσετία κήρυξε την ανεξαρτησία της από τη Γεωργία κατά τη διάρκεια του Πολέμου της Νότιας Οσσετίας τα έτη 1991-1992, και συγκεκριμένα στις 29 Μαΐου 1992. Η Αμπχαζία κήρυξε την ανεξαρτησία της κατά τη διάρκεια του πολέμου της με τη Γεωργία τα έτη 1992-1993, και συγκεκριμένα στις 23 Ιουλίου 1992.

Ο πιο πρόσφατος πόλεμος στη Νότια Οσσετία διεξήχθη τον Αύγουστο του 2008 μεταξύ της Γεωργίας από τη μία πλευρά και της Νότιας Οσσετίας, της Αμπχαζίας και της Ρωσίας από την άλλη, με αποτέλεσμα τη συνδυαστική νίκη των τελευταίων και την εκτόπιση του γεωργιανού στρατού από τα εδάφη των δύο αποσχισθεισών περιοχών.

 Κράτη που αναγνωρίζουν επίσημα την Αμπχαζία ή τη Νότια Οσσετία ως ανεξάρτητα κράτη 
ΚράτοςΗμερομηνία ΑναγνώρισηςΗμερομηνία εγκαθίδρυσης διπλωματικών σχέσεων126 Αυγούστου 20089 Σεπτεμβρίου 200825 Σεπτεμβρίου 200810 Σεπτεμβρίου 2009 (Αμπχαζία) 
14 Aπριλίου 2010 (Νότια Οσσετία)310 Σεπτεμβρίου 20099 Ιουλίου 2010 (Νότια Οσσετία)12 Ιουλίου 2010 (Αμπχαζία)415 Δεκεμβρίου 2009 (Αμπχαζία) 16 Δεκεμβρίου 2009 (Νότια Οσσετία)15 Δεκεμβρίου 2009 (Aμπχαζία)16 Δεκεμβρίου 2009 (Νότια Οσσετία)529 Μαΐου 201822 Ιουλίου 2018

Παραμένει άγνωστο αν μετά την πτώση του καθεστώτος του Μπασάρ αλ Άσαντ η Συρία θα εξακολουθήσει να αναγνωρίζει την ανεξαρτησία της Αμπχαζίας και της Νότιας Οσσετίας.

Παραπομπές